Vra maar net | Health24
Posted by: Surien | 2012/03/27
Wil net ''n vragie vra.
''n vriendin van my se buurvrou koop vitamine pille by die apteek, soos folien suur, Vitamine B, vitamine C, ens, verpak dit en verkoop dit aan haar vriende as haar geheime multivitamine samestelling teen verkoue en griep vir die winter.
Is dit nie onwettig nie?
Alhoewel wetgewing op vitamien-aanvullings nie so streng is as wat die geval is met geskeduleerde medisynes nie, is dit streng-gesproke steeds onwettig. Om aan die regte kant van die wet te wees sou sy tipies eers om aansoek vir die registrasie van 'n medisyne by die Medisyne Beheerraad moes doen, waarin die presiese samestelling van haar produk, die omgewing waarin dit verpak word, voubiljet-inligting wat aan gebruikers verskaf sal word en verpakkings-voorbeelde weergegee sou moes word. Sy mag ook nie aanspraak daarop maak dat haar konkoksie enige mediese toestand genees nie.